P6_TA(2006)0094

Εγγυημένα παραδοσιακά ιδιότυπα γεωργικά προϊόντα και τρόφιμα *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τα γεωργικά προϊόντα και τα τρόφιμα που χαρακτηρίζονται εγγυημένα παραδοσιακά ιδιότυπα προϊόντα (COM(2005)0694 — C6-0026/2006 — 2005/0270(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0694) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0026/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (A6-0033/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Αιτιολογική σκέψη 7

(7) Τα γεωργικά προϊόντα και τα τρόφιμα υπόκεινται, όσον αφορά την επισήμανσή τους, στους γενικούς κανόνες που θεσπίζονται στην Κοινότητα και ιδίως στις διατάξεις της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων. Λαμβανομένης υπόψη της ιδιοτυπίας τους, πρέπει ωστόσο να θεσπιστούν ιδιαίτερες συμπληρωματικές διατάξεις για τα εγγυημένα παραδοσιακά ιδιότυπα προϊόντα. Προκειμένου να καταστεί ευκολότερη και ταχύτερη η αναγνώριση των εγγυημένων παραδοσιακών ιδιότυπων προϊόντων που παράγονται σε κοινοτικό έδαφος, πρέπει να καταστεί υποχρεωτική η χρήση των σχετικών κοινοτικών ενδείξεων και κοινοτικών συμβόλων στην επισήμανσή τους, προβλέποντας μολαταύτα μια εύλογη προθεσμία ούτως ώστε οι εμπορευόμενοι να μπορέσουν να προσαρμοστούν στην εν λόγω υποχρέωση.

(7) Τα γεωργικά προϊόντα και τα τρόφιμα υπόκεινται, όσον αφορά την επισήμανσή τους, στους γενικούς κανόνες που θεσπίζονται στην Κοινότητα και ιδίως στις διατάξεις της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για την προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων. Λαμβανομένης υπόψη της ιδιοτυπίας τους, πρέπει ωστόσο να θεσπιστούν ιδιαίτερες συμπληρωματικές διατάξεις για τα εγγυημένα παραδοσιακά ιδιότυπα προϊόντα. Προκειμένου να καταστεί ευκολότερη και ταχύτερη η αναγνώριση των εγγυημένων παραδοσιακών ιδιότυπων προϊόντων που παράγονται σε κοινοτικό έδαφος, πρέπει να καταστεί υποχρεωτική η χρήση των σχετικών κοινοτικών ενδείξεων και του ειδικού κοινοτικού συμβόλου που συνδέεται με τα εγγυημένα παραδοσιακά ιδιότυπα προϊόντα (ΕΠΙΠ) στην επισήμανσή τους, προβλέποντας μολαταύτα μια εύλογη προθεσμία ούτως ώστε οι εμπορευόμενοι να μπορέσουν να προσαρμοστούν στην εν λόγω υποχρέωση.

Τροπολογία 2

Αιτιολογική σκέψη 7α (νέα)

(7α) Ενόψει της επέκτασης του πεδίου εφαρμογής του παρόντος κανονισμού στα προϊόντα που προέρχονται από τρίτες χώρες και προκειμένου να διασφαλίζεται ο καταναλωτής έναντι του κινδύνου σύγχυσης μεταξύ του κοινοτικού συμβόλου και της προέλευσης του προϊόντος, πρέπει να αναγράφεται στην επισήμανση γεωργικού προϊόντος ή είδους διατροφής που διατίθεται στο εμπόριο ως εγγυημένο παραδοσιακό ιδιότυπο προϊόν ο τόπος καταγωγής και μεταποίησης.

Τροπολογία 3

Άρθρο 2, παράγραφος 1, στοιχείο β)

β) "παραδοσιακό": αυτό το οποίο αποδεδειγμένα χρησιμοποιήθηκε στην κοινοτική αγορά για περίοδο τουλάχιστον ίση με τη διάρκεια που αποδίδεται γενικώς σε μια ανθρώπινη γενεά·

β) "παραδοσιακό": είναι το προϊόν το οποίο έχει αποδεδειγμένα ιδιαίτερα χαρακτηριστικά που το κάνουν να ξεχωρίζει από άλλα παρόμοια προϊόντα της ίδιας κατηγορίας και έχει χρησιμοποιηθεί στην αγορά πριν από τον Δεύτερο Παγκόσμιο Πόλεμο·

Τροπολογία 4

Άρθρο 3, πρώτο εδάφιο

Τροπολογία 5

Άρθρο 3, εδάφιο 2α (νέο)

Τροπολογία 6

Άρθρο 7, παράγραφος 3, στοιχείο δα) (νέο)

δα) οιαδήποτε άλλη πληροφορία την οποία το κράτος μέλος θεωρεί, κατά τρόπο δεόντως τεκμηριωμένο, απαραίτητη.

Τροπολογία 7

Άρθρο 7, παράγραφος 5, πρώτο εδάφιο

5. Το κράτος μέλος οργανώνει κατά τη διεξαγωγή τη εξέτασης που προβλέπεται στην παράγραφο 4 δεύτερο εδάφιο μια διαδικασία ένστασης σε εθνικό επίπεδο, διασφαλίζοντας τη δέουσα δημοσίευση της εν λόγω αίτησης και προβλέποντας μια εύλογη περίοδο κατά τη διάρκεια της οποίας κάθε πρόσωπο που έχει έννομο συμφέρον και είναι εγκατεστημένο στην επικράτειά του να μπορεί να υποβάλει ένσταση κατά της αίτησης.

5. Το κράτος μέλος οργανώνει κατά τη διεξαγωγή τη εξέτασης που προβλέπεται στην παράγραφο 4 δεύτερο εδάφιο μια διαδικασία ένστασης σε εθνικό επίπεδο, διασφαλίζοντας τη δέουσα δημοσίευση της εν λόγω αίτησης και προβλέποντας περίοδο τριών μηνών κατά τη διάρκεια της οποίας κάθε πρόσωπο που έχει έννομο συμφέρον και είναι εγκατεστημένο στην επικράτειά του να μπορεί να υποβάλει ένσταση κατά της αίτησης.

Τροπολογία 17

Άρθρο 7, παράγραφος 7, εδάφιο 1α (νέο)

Τροπολογία 8

Άρθρο 8, παράγραφος 1, πρώτο εδάφιο

1. Η Επιτροπή προβαίνει σε εξέταση της αίτησης προκειμένου να εξακριβώσει εάν είναι δικαιολογημένη και εάν πληροί τους όρους του παρόντος κανονισμού.

1. Εντός τεσσάρων μηνών το πολύ, η Επιτροπή προβαίνει σε εξέταση της αίτησης προκειμένου να εξακριβώσει εάν είναι δικαιολογημένη και εάν πληροί τους όρους του παρόντος κανονισμού.

Τροπολογία 9

Άρθρο 8, παράγραφος 2, πρώτο εδάφιο

1. Εάν πληρούνται οι όροι του παρόντος κανονισμού, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης τις προδιαγραφές που προβλέπονται στο άρθρο 6, καθώς και τα σχετικά στοιχεία της αιτούσας ομάδας και του ή των φορέων ελέγχου που προβλέπονται στο άρθρο 15.

1. Εάν πληρούνται οι όροι του παρόντος κανονισμού και εντός περιόδου που δεν υπερβαίνει τους έξι μήνες από την ημερομηνία παραλαβής της αίτησης που προβλέπεται στο άρθρο 7, παράγραφος 6, η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης τις προδιαγραφές που προβλέπονται στο άρθρο 6, καθώς και τα σχετικά στοιχεία της αιτούσας ομάδας και του ή των φορέων ελέγχου που προβλέπονται στο άρθρο 15.

Τροπολογία 10

Άρθρο 9, παράγραφος 4, δεύτερο εδάφιο

Τροπολογία 11

Άρθρο 12, παράγραφος 2

2. Όταν γίνεται αναφορά σε ένα εγγυημένο παραδοσιακό ιδιότυπο προϊόν στην επισήμανση ενός γεωργικού προϊόντος ή τροφίμου που παράγονται σε κοινοτικό έδαφος, πρέπει να αναγράφονται το καταχωρισθέν όνομα, η ένδειξη "εγγυημένο παραδοσιακό ιδιότυπο προϊόν" ή η βραχυγραφία "ΕΠΙΠ", καθώς και το κοινοτικό σύμβολο.

2. Όταν γίνεται αναφορά σε ένα εγγυημένο παραδοσιακό ιδιότυπο προϊόν στην επισήμανση ενός γεωργικού προϊόντος ή τροφίμου που παράγονται σε κοινοτικό έδαφος, πρέπει να αναγράφονται το καταχωρισθέν όνομα, η ένδειξη "εγγυημένο παραδοσιακό ιδιότυπο προϊόν" ή η βραχυγραφία "ΕΠΙΠ", καθώς και το ειδικό κοινοτικό σύμβολο που συνδέεται με αυτό.

Τροπολογία 12

Άρθρο 12, παράγραφος 3α (νέα)

3α. Ο τόπος προέλευσης και μεταποίησης όλων των γεωργικών προϊόντων ή τροφίμων που διατίθενται στο εμπόριο με καταχωρισμένη ονομασία σύμφωνα με τον παρόντα κανονισμό πρέπει να αναγράφονται στην επισήμανση με σαφή και ευδιάκριτο τρόπο.

Τροπολογία 13

Άρθρο 15, παράγραφος 2, εδάφιο 1α (νέο)

Τροπολογία 14

Άρθρο 15, παράγραφος 3

3. Οι δημόσιοι ή ιδιωτικοί οργανισμοί ελέγχου που αναφέρονται στην παράγραφο 1 πρέπει να έχουν τη δυνατότητα να επιβάλουν την τήρηση του παρόντος κανονισμού, συμπεριλαμβανομένης, ενδεχομένως, της επιβολής κυρώσεων, όταν διαπιστώνουν ότι ένα γεωργικό προϊόν ή τρόφιμο που τυγχάνει να είναι εγγυημένο παραδοσιακό ιδιότυπο προϊόν δεν ανταποκρίνεται στις απαιτήσεις των προδιαγραφών.

3. Οι δημόσιοι οργανισμοί ελέγχου που αναφέρονται στην παράγραφο 1 πρέπει να έχουν τη δυνατότητα να επιβάλουν την τήρηση του παρόντος κανονισμού, συμπεριλαμβανομένης, ενδεχομένως, της επιβολής κυρώσεων, όταν διαπιστώνουν ότι ένα γεωργικό προϊόν ή τρόφιμο που τυγχάνει να είναι εγγυημένο παραδοσιακό ιδιότυπο προϊόν δεν ανταποκρίνεται στις απαιτήσεις των προδιαγραφών.

Τροπολογία 15

Άρθρο 17, παράγραφος 2α (νέα)

2α. Εάν ένα μεταποιημένο προϊόν περιέχει ένα γεωργικό προϊόν ή τρόφιμο το οποίο έχει καταχωριστεί σύμφωνα με τον παρόντα κανονισμό, η χρήση της σχετικής ένδειξης στην επισήμανση του μεταποιημένου προϊόντος πρέπει να υπόκειται σε χωριστή έγκριση εκ μέρους της ένωσης που έχει λάβει την αναγνώριση.

Τροπολογία 16

Άρθρο 18, παράγραφος 3

3. Σε περίπτωση παραπομπής στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.

Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε τρεις μήνες.

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------